Príloha č. 3 Výzvy na predkladanie ponúk

**VYKONÁVACIA ZMLUVA**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

(ďalej len „**zmluva**“)

**Zmluvné strany**

Objednávateľ: Slovenská republika, zastúpená

Ministerstvom vnútra Slovenskej republiky

Sídlo Pribinova 2, 812 72 Bratislava

Bankové spojenie: Štátna pokladnica, č. účtu 7000001400/8180

IČO 00151866

Zastúpený:

(ďalej len „Objednávateľ“)

a

Poskytovateľ: [obchodné meno a právna forma]

Sídlo: [●]

Bankové spojenie: [●]

IČO [●]

DIČ [●]

Zastúpený: [●]

Zapísaný v OR SR: [●]

(ďalej len „Poskytovateľ“)

(ďalej len „Zmluvné strany“)

**ČLÁNOK I.**

**ÚVODNÉ USTANOVENIA**

1.1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015Z. z. zriadilo dynamický nákupný systém s názvom: **Strážna služba – fyzická ochrana objektov MV SR**.

1.2. Objednávateľ prostredníctvom dynamického nákupného systému v súlade s príslušnými ustanoveniami zákona č. 343/2015 Z. z. zrealizoval konkrétne obstarávanie na predmet zákazky **“Strážna služba – fyzická ochrana objektov MV SR pre Východné Slovensko“**

**ČLÁNOK II.**

**PREDMET ZMLUVY**

2.1. Predmetom tejto zmluvy je záväzok Poskytovateľa vykonávať pre Objednávateľa Služby v objektoch, ktoré sú vo vlastníctve Slovenskej republiky a v správe Ministerstva vnútra Slovenskej republiky v súlade s Prílohou č. 1: Opis predmetu zákazky (ďalej ako „OPZ“), a zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov.

**ČLÁNOK III.**

**ČAS A MIESTO PLNENIA**

3.1. Poskytovateľ sa zaväzuje poskytovať Služby počas celej doby platnosti zmluvy v súlade s podmienkami uvedenými v Prílohe č. 1 tejto zmluvy.

3.2. Miesto poskytovania Služieb je uvedené v Prílohe č. 1 tejto zmluvy.

**ČLÁNOK IV.**

**PRÁVA A POVINNOSTI ZMLUVNÝCH STRÁN**

* 1. Poskytovateľ sa zaväzuje bez zbytočného odkladu, potom ako sa o tom dozvedel, písomne Objednávateľa informovať o akýchkoľvek okolnostiach dôležitých pre riadne poskytovanie Služieb definovaných v OPZ a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi.
  2. Všetky Služby je Poskytovateľ povinný realizovať v prospech Objednávateľa riadne a včas a v súlade s ustanoveniami tejto zmluvy.
  3. Poskytovateľ sa zaväzuje poskytovať Služby podľa zmluvy nepretržite a bezodkladne, okrem prípadu keď Poskytovateľ nemôže ovplyvniť bezodkladné plnenie záväzkov alebo keď včasnosť, kvalita a úplnosť požadovaných informácií a inštrukcií závisí od Objednávateľa.
  4. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Služieb (ďalej len „Dôverné informácie”).
  5. Poskytovateľ sa zaväzuje, že použije Dôverné informácie výhradne na účely poskytovania Služieb v zmysle zmluvy a neposkytne, nesprístupní, alebo ich inak neprezradí tretím osobám, ani takéto poskytnutie, sprístupnenie alebo iné prezradenie neumožní.
  6. Poskytovateľ sa zaväzuje urobiť všetky potrebné opatrenia na zabezpečenie dôverných informácii pred neoprávnenými osobami.
  7. Za porušenie povinnosti mlčanlivosti Poskytovateľa podľa bodov 4.4. a  4.6. tohto článku tejto zmluvy sa nepovažuje, ak Poskytovateľ dôvernú informáciu oznámi tretej osobe na základe zákona, alebo na základe vykonateľného rozhodnutia príslušného orgánu verejnej správy;
  8. Poskytovateľ zodpovedá za poskytnutie a dodanie Služieb podľa dohodnutých podmienok, termínov a v kvalite uvedených v jednotlivých ustanoveniach tejto zmluvy, všeobecne záväznými právnymi predpismi platnými na území Slovenskej republiky, technickými a hygienickými predpismi.
  9. Poskytovateľ zodpovedá za škodu na majetku Objednávateľa a za škodu na zdraví zamestnancov Objednávateľa spôsobené zanedbaním svojich povinností alebo v dôsledku okolností, o ktorých Poskytovateľ vedel alebo mal vedieť z titulu svojej činnosti v čase plnenia tejto zmluvy alebo ich mohol predvídať. Objednávateľ nezodpovedá za škodu na majetku Poskytovateľa spôsobené pracovníkmi Poskytovateľa, ibaže by škoda vznikla v dôsledku zanedbania povinností Objednávateľa.
  10. Poskytovateľ zodpovedá za pracovné úrazy a vzniknutú škodu spôsobenú jeho pracovníkmi na majetku Objednávateľa a je povinný uhradiť náklady na odstránenie následkov v plnom rozsahu.
  11. Poskytovateľ zodpovedá v plnom rozsahu za odbornú, zdravotnú a psychickú spôsobilosť svojich pracovníkov poverených výkonom ochrany majetku Objednávateľa v zmysle zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov (ďalej len „zákon č. 473/2005 Z. z,“).
  12. Poskytovateľ informuje povereného pracovníka Objednávateľa o vzniku každej mimoriadnej udalosti a pracovníci Poskytovateľa sú povinný postupovať pri zabezpečovaní chráneného majetku v súlade so Prílohou č. 1 tejto zmluvy.
  13. Poskytovateľ zodpovedá za vedenie evidencie predpísanej zákonom č. 473/2005 Z. z.
  14. V prílohe č. 3 tejto zmluvy sú uvedené údaje o všetkých známych subdodávateľoch poskytovateľa, ktorí sú známi v čase uzavierania tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  15. Poskytovateľ je povinný objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto zmluvy, a to bezodkladne.
  16. V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 4.20. a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
  17. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  18. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto zmluvy.
  19. Poskytovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z., pokiaľ sa ho povinnosť zápisu do registra partnerov verejného sektora týka.
  20. V prílohe č. 4 je uvedený menný zoznam osôb, v rozsahu meno a priezvisko, adresa pobytu, dátum narodenia, číslo preukazu odbornej spôsobilosti, ktoré budú zabezpečovať výkon fyzickej ochrany podľa jednotlivých objektov, spĺňajúcich odbornú a zdravotnú spôsobilosť, bezúhonnosť a spoľahlivosť v zmysle zákona 473/2005 Z. z. o poskytovaní služieb v oblasti súkromnej bezpečnosti. Poskytovateľ je povinný objednávateľovi oznámiť akúkoľvek zmenu údajov uvedených v Prílohe č. 4, a to bezodkladne. V prípade zmeny osoby, ktorá bude zabezpečovať výkon fyzickej ochrany podľa jednotlivých objektov je Poskytovateľ povinný najneskôr do 5 pracovných dní pred plánovanou zmenou osoby predložiť objednávateľovi informácie o novej osobe v rozsahu podľa tohto bodu.
  21. Poskytovateľ vyhlasuje, že voči nemu neprebieha správne konanie vo veci odňatia licencie na prevádzkovanie bezpečnostnej služby alebo pozastavenie prevádzkovania bezpečnostnej služby.
  22. Porušenie povinností poskytovateľa podľa bodov 4.16. až 4.22. tohto článku tejto zmluvy predstavuje podstatné porušenie tejto zmluvy.

**ČLÁNOK V.**

**ODPLATA, FAKTURÁCIA**

* 1. Odplata za Služby je stanovená v zmysle zákona Národnej rady Slovenskej republiky č. 18/1996 Z. z. o cenách v  znení neskorších predpisov a v súlade vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Odplata**“).
  2. Odplata musí zahŕňať všetky ekonomicky oprávnené náklady Poskytovateľa vynaložené v súvislosti s poskytovaním Služieb a primeraný zisk Poskytovateľa.
  3. Odplata musí byť stanovená v mene EURO. K fakturovanej Odplate bude vždy pripočítaná DPH stanovená v súlade s všeobecne záväznými právnymi predpismi Slovenskej republiky platnými v čase poskytnutia Služieb.
  4. Jednotkové ceny Služieb (v EURO/osoba/hod.), ktoré môžu byť v súlade s touto zmluvou poskytnuté sú stanovené v súlade s ponukou Poskytovateľa a sú uvedené v Prílohe č. 2 tejto zmluvy. Uvedené ceny sú stanovené bez DPH.
  5. Celkové množstvo poskytovaných Služieb bude závisieť výlučne od potrieb Objednávateľa počas platnosti tejto zmluvy.
  6. Objednávateľ sa zaväzuje zaplatiť za riadne a včas poskytnuté Služby Poskytovateľovi Odplatu podľa zmluvy. Objednávateľ neposkytne Poskytovateľovi žiaden preddavok na zrealizovanie predmetu plnenia zmluvy.
  7. Zmluvné strany sa dohodli na jednotlivých platbách formou daňového dokladu (faktúry), ktoré Poskytovateľ doručí Objednávateľovi do siedmich (7) dní od schváleného pracovného výkazu zamestnancov vykonávajúcich Strážnu službu. Poskytovateľ je oprávnený vystaviť faktúru po poskytnutí Služieb. Súčasťou faktúry pre Objednávateľa je podrobný rozpis poskytnutých Služieb podľa Prílohy č. 1 tejto zmluvy.
  8. Faktúra bude vystavená mesačne v dvoch výtlačkoch v zmysle § 71 ods. 1 zákona č. 222/2004 Z. z. o dani z pridanej hodnoty v znení neskorších predpisov a musí obsahovať údaje uvedené v § 71 ods. 2 tohto zákona. Objednávateľovi bude predložená v dvoch výtlačkoch, ktoré Objednávateľ protokolárne prevezme. Prílohou faktúry bude schválený pracovný výkaz potvrdený oprávnenou osobou Poskytovateľa. Na úhradu bude Poskytovateľ predkladať Objednávateľovi originálne písomnosti. Kópie, fotokópie a faxové faktúry nie sú dokladom na úhradu.
  9. Lehota splatnosti faktúry Poskytovateľa je tridsať (30) dní odo dňa doručenia faktúry Objednávateľovi. Za deň úhrady sa považuje dátum odpísania zaplatenej sumy z účtu Objednávateľa. Ak doručená faktúra nebude vystavená v súlade s touto zmluvou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsať (30) dní odo dňa jej opätovného doručenia Objednávateľovi.
  10. Všetky faktúry budú uhrádzané výhradne bezhotovostne prevodným príkazom.
  11. Bankové spojenie Poskytovateľa uvedené na faktúre musí byť zhodné s bankovým spojením dohodnutým v zmluve.
  12. V prípade omeškania Poskytovateľa s plnením jeho povinností podľa zmluvy je Objednávateľ oprávnený od Poskytovateľa požadovať zaplatenie zmluvnej pokuty vo výške 0,05 % z ceny plnenia, s ktorým je v omeškaní, za každý začatý deň omeškania.
  13. V prípade omeškania Objednávateľa s úhradou faktúry, vzniká Poskytovateľovi právo účtovať Objednávateľovi úroky z omeškania v zákonom stanovenej výške z fakturovanej ceny, za každý aj začatý deň omeškania úhrady faktúry.
  14. Zaplatením zmluvnej pokuty podľa bodov 5.12. a 5.13. tejto zmluvy nie je dotknutý nárok Objednávateľa na náhradu škody.

**ČLÁNOK VI.**

**BEZPEČNOSŤ A OCHRANA ZDRAVIA PRI PRÁCI A POŽIARNA OCHRANA**

6.1. Poskytovateľ zodpovedá za splnenie požiadaviek vyplývajúcich z Nariadenia vlády č.395/2006, zákona 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a za dodržanie zásad požiarnej ochrany na pracovisku v zmysle zákona 562/2005 Z. z., ktorým sa mení a dopĺňa zákon č. 314/2001 Z. z. o ochrane pre požiarmi v znení neskorších predpisov.

6.2. Poskytovateľ služby je povinný pri plnení tejto zmluvy dodržiavať vyhlášku č. 504/2006 Z. z o spôsobe hlásenia, registrácie a evidencie choroby z povolania a ohrozenia chorobou z povolania.

**ČLÁNOK VII.**

**TRVANIE ZMLUVY**

7.1. Táto zmluva sa uzatvára na dobu určitú do 24 mesiacov odo dňa účinnosti.

**ČLÁNOK VIII.**

**ZÁVEREČNÉ USTANOVENIA**

* 1. Neoddeliteľnou súčasťou tejto zmluvy sú:
     1. Príloha č. 1: Opis predmetu zákazky
     2. Príloha č. 2: Odplata predmetu zákazky
     3. Príloha č. 3: Informácie o subdodávateľoch
     4. Príloha č. 4: Menný zoznam osôb s číslom preukazu odbornej spôsobilosti, ktoré budú zabezpečovať

výkon fyzickej ochrany podľa jednotlivých objektov

* 1. Ak sa niektoré z ustanovení tejto zmluvy stane nevynútiteľným alebo neplatným podľa platného právneho poriadku Slovenskej republiky, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia tejto zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné či neplatné ustanovenie iným ustanovením, ktoré sa mu svojím obsahom a účelom bude čo najviac približovať.
  2. Táto zmluva je vyhotovená v piatich vyhotoveniach s platnosťou originálu. Dve vyhotovenia zmluvy dostane Poskytovateľ a tri vyhotovenia dostane Objednávateľ.
  3. Žiadna zo Zmluvných strán nie je oprávnená postúpiť túto zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany.
  4. Zmluvné strany vyhlasujú, že sa oboznámili s touto zmluvou, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a tento právny úkon je urobený v predpísanej forme, na znak čoho túto zmluvu podpísali.
  5. Táto zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

V Bratislave dňa ........................... V ......................... dňa .........................

Za Poskytovateľa: Za Objednávateľa:

**­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_